čo je to letecké preskúšanie s leteckým examinátorom?
letecké preskúšanie s examinátorom
letové preskúšanie je let, počas ktorého človek poverený úradom (dopravným úradom) kontroluje zhodu vami vykonávaných postupov na zemi (príprava na let, predletová príprava a poletový rozbor) a manévrami v lietadle s požiadavkami časti fcl na príslušnú odbornosť. viac informácií v sekcií „preskúšanie“ letové preskúšanie podlieha hodnoteniu, ktoré vykoná príslušný letecký examinátor. súčasťou preskúšania môže byť aj ústna skúška, ktorú subjektívne môže letecký examinátor požadovať.
letové preskúšania sa delia do troch hlavných kategórií:
hodnotenie spôsobilosti – jedná sa o prvé získanie a predĺženie akéhokoľvek inštruktorského osvedčenia – cri(a), fi(a), iri(a), tri(a)
preskúšanie odbornej spôsobilosti – vykonáva sa pri pravidelnom predlžovaní, alebo obnove kvalifikačných kategórií na triedu letúnov, typy letúnov a prístrojovú kvalifikáciu – mep(land), sep(land), tmg, ir(a)
praktická skúška – vykonáva sa za účelom prvého získania kvalifikačnej kategórie na typ letúna, triedu letúna, prístrojovej kvalifikácie, alebo na prvé vydanie preukazu spôsobilosti
obnovenie platnosti (napr. kvalifikačnej kategórie alebo osvedčenia) znamená administratívny akt, ktorým sa po uplynutí platnosti kvalifikačnej kategórie alebo oprávnenia obnovujú oprávnenia vyplývajúce z kvalifikačnej kategórie alebo osvedčenia na ďalšie vymedzené časové obdobie po splnení požiadaviek. obnovenie platnosti kvalifikačnej kategórie, alebo osvedčenia spravidla vyžaduje doplňujúci výcvik a koordináciu pri postupe obnovy kvalifikácie, ktorú poskytne schválená výcviková organizácia (letecká škola) – ato.
predĺženie platnosti (napr. kvalifikačnej kategórie alebo osvedčenia) znamená administratívny akt uskutočnený počas obdobia platnosti kvalifikačnej kategórie alebo osvedčenia, ktorým sa umožňuje držiteľovi pokračovať v uplatňovaní oprávnení vplývajúcich z kvalifikačnej kategórie alebo osvedčenia na ďalšie vymedzené časové obdobie po splnení stanovených požiadaviek.
preskúšanie icao english a preskúšanie ir english (fcl.055(d)) - súčasťou praktického preskúšania môže byť aj preskúšanie icao english. túto možnosť - preskúšanie leteckej angličtiny icao english vám prinášame exkluzívne v spolupráci s projektom aero language.
prístrojová kvalifikačná kategória ir(a) vyžaduje, aby jej držiteľ mal tzv. oprávnenia ir english podľa fcl.055(d). ak nie ste držiteľom oprávnení ir english, spolu s našim examinátorom ire(a) môžete preskúšanie ir english absolvovať. túto službu ponúkame exkluzívne ako prví a zatiaľ jediní na slovensku v spolupráci s aero language.
oprávnenie na preskúšanie icao english nie je štandardne súčasťou oprávnenia easa examinátora. túto službu však poskytujú naši letecký examinátori ako súčasť spolupráce s aero language.
easa letecký examinátor a jeho oprávnenia
examinátor je pilot a letecký inštruktor, ktorý je držiteľom osvedčenia vydaného tzv. kompetentným leteckým úradom. osvedčenie examinátora vydáva kompetentný letecký úrad členského štátu easa podľa časti fcl nariadenia 1178/2011, podčasti k ustanovenia fcl.1000.
examinátor musí podľa fcl.1010 spĺňať nasledovné nevyhnutné požiadavky:
mať zodpovedajúce vedomosti pre vykonávanie preskúšaní
absolvovať dostatočnú prípravu a príslušnú prax súvisiacu s oprávneniami examinátora
v priebehu uplynulých troch rokov proti nemu neboli uplatnené žiadne postihy vrátane pozastavenia, obmedzenia alebo zrušenia platnosti jeho preukazov spôsobilosti, kvalifikačných kategórií alebo osvedčení vydaných v súlade s časťou fcl, za neplnenie nariadenia 216/2008 a jeho vykonávacích predpisov
typy examinátorskych osvedčení
examinátori sú z hľadiska ich právomocí rozdelení do niekoľkých kategórií. jeden examinátor môže byť držiteľom viacerých osvedčení examinátora súčasne, tzv. viacnásobná úloha examinátora. v uvedenom prehľade prezentujeme oprávnenia, vybraných examinátorských osvedčení.
fe(a) – letový examinátor pre letúne
letový examinátor pre letúne fe(a) je oprávnený vykonávať praktické skúšky na účely vydania
súkromný pilot letúnov - ppl(a) a praktické skúšky a preskúšania odbornej spôsobilosti pre súvisiace kvalifikačné kategórie na triedu napr. sep(land), mep(land), alebo tmg a typové kvalifikačné kategórie na jednopilotné letúny s výnimkou jednopilotných vysokovýkonných letúnov so zložitou konštrukciou za predpokladu, že examinátor absolvoval najmenej 1 000 hodín letu vo funkcii pilota letúnov alebo turistických motorových klzákov, z toho aspoň 250 hodín letového výcviku.
obchodný pilot letúnov - cpl(a) a praktické skúšky a preskúšania odbornej spôsobilosti pre súvisiace kvalifikačné kategórie na triedu napr. sep(land), mep(land), alebo tmg a typové kvalifikačné kategórie na jednopilotné letúny s výnimkou jednopilotných vysokovýkonných letúnov so zložitou konštrukciou za predpokladu, že examinátor absolvoval najmenej 2 000 hodín letu vo funkcii pilota letúnov alebo turistických motorových klzákov, z toho aspoň 250 hodín letového výcviku;
pilot ľahkých letúnov - lapl(a) za predpokladu, že examinátor absolvoval najmenej 500 hodín letu vo funkcii pilota letúnov alebo turistických motorových klzákov, z toho aspoň 100 hodín letového výcviku
praktické skúšky na účely vydania kvalifikačnej kategórie na lety v horách za predpokladu, že examinátor absolvoval najmenej 500 hodín letu vo funkcii pilota letúnov alebo turistických motorových klzákov vrátane aspoň 500 vzletov a pristátí v rámci letového výcviku pre lety v horách.
cre(a) – examinátor triednej kvalifikačnej kategórie
examinátor triednej kvalifikačnej kategórie - cre(a) je oprávnený vykonávať letové preskúšania na získanie, predĺženie, alebo obnovu kvalifikačných kategórií pre jednopilotné letúny s výnimkou jednopilotných vysokovýkonných letúnov so zložitou konštrukciou, napr. sep(land), mep(land), alebo tmg:
praktické skúšky na účely vydávania kvalifikačných kategórií na triedu a typových kvalifikačných kategórií;
preskúšania odbornej spôsobilosti pre:
predĺženie alebo obnovenie platnosti kvalifikačných kategórií na triedu a typových kvalifikačných kategórií;
predĺženie alebo obnovenie platnosti prístrojových kvalifikačných kategórií ir(a) za predpokladu, že cre(a) spĺňa požiadavky uvedené v článku fcl.1010.ire písm. a).
ire(a) – examinátor prístrojovej kvalifikačnej kategórie
držiteľ osvedčenia examinátora prístrojovej kvalifikačnej kategórie ire(a) je oprávnený vykonávať praktické skúšky na účely vydávania prístrojových kvalifikačných kategórií ir(a) a preskúšania odbornej spôsobilosti pre predĺženie platnosti alebo obnovenie platnosti ir(a). držiteľ osvedčenia ire(a) musí mať minimálne skúsenosti:
2 000 hodín letu vo funkcii pilota letúnov a
450 hodín letu podľa ifr, z toho 250 hodín vo funkcii inštruktora.
fie(a) – examinátor letových inštruktorov
examinátor letových inštruktorov fie(a) je oprávnený vykonávať podľa fcl.1005.fie
hodnotenia spôsobilosti na účely vydania, predĺženia platnosti alebo obnovenia platnosti osvedčení letový inštruktor - fi(a), inštruktor triednej kvalifikačnej kategórie - cri(a), inštruktor prístrojovej kvalifikačnej kategórie - iri(a) a inštruktor typovej kvalifikačnej kategórie - tri(a) pre jednopilotné letúny - tri(spa) za predpokladu, že je držiteľom príslušného osvedčenia inštruktora tri(a).
podľa fcl.1010.fie musí fie(a) pre vykonávanie hodnotení spôsobilosti spĺňať:
byť držiteľom príslušného osvedčenia inštruktora;
absolvovať 2 000 hodín letu vo funkcii pilota letúnov alebo turistických motorových klzákov a
musí poskytnúť najmenej 100 hodín výcviku žiadateľov o osvedčenie inštruktora
tre(a) – examinátor typovej kvalifikačnej kategórie
examinátor typovej kvalifikačnej kategórie tre(a) je oprávnený vykonávať podľa fcl.1005.tre
praktické skúšky na účely prvotného vydania typových kvalifikačných kategórií;
preskúšania odbornej spôsobilosti na účely predĺženia alebo obnovenia platnosti typovej a prístrojovej kvalifikačnej kategórie (ir) na konkrétny typ letúna;
praktické skúšky na účely vydania atpl(a);
praktické skúšky na účely vydania mpl za predpokladu, že examinátor spĺňa požiadavky uvedené v článku fcl.925;
hodnotenia spôsobilosti na účely vydania, predĺženia platnosti alebo obnovenia platnosti osvedčenia tri(a) alebo sfi(a) na lietadlá príslušnej kategórie za predpokladu, že examinátor pracoval najmenej 3 roky vo funkcii examinátora typovej kvalifikačnej kategórie (tre).
podľa fcl.1010.tre musí tre(a) pre vykonávanie preskúšaní na danom type spĺňať nasledovné požiadavky:
v prípade viacpilotných letúnov alebo lietadiel so vztlakovými motormi musia absolvovať 1 500 hodín letu vo funkcii pilota viacpilotných letúnov, z toho aspoň 500 hodín vo funkcii veliaceho pilota (pic);
v prípade jednopilotných vysokovýkonných letúnov so zložitou konštrukciou musia absolvovať 500 hodín letu vo funkcii pilota jednopilotných letúnov, z toho aspoň 200 hodín vo funkcii veliaceho pilota (pic);
musia byť držiteľmi osvedčenia cpl(a) alebo atpl(a) a tri(a) pre príslušný typ letúna;
pre prvotné vydanie osvedčenia tre(a) musia absolvovať najmenej 50 hodín letového výcviku vo funkcii tri(a), fi(a) alebo sfi(a) na príslušnom type alebo vo výcvikovom zariadení na simuláciu letu (fstd), ktoré predstavuje tento typ.
sfe(a) – examinátor na simulátore
examinátor na simulátore sfe(a) je oprávnený vykonávať podľa fcl.1005.sfe
praktické skúšky na účely prvotného vydania typových kvalifikačných kategórií;
preskúšania odbornej spôsobilosti na účely predĺženia alebo obnovenia platnosti typovej a prístrojovej kvalifikačnej kategórie (ir) na konkrétny typ letúna;
lpe – language proficiency examiner
examinátor jazykovej spôsobilosti je nominovaný partnerskou organizáciou aero language. nejedná sa teda o oprávnenia vyplývajúce z oprávnení časti fcl. examinátor jazykovej spôsobilosti je oprávnený poskytovať preskúšania jazykovej spôsobilosti pre:
icao english,
easa english
ir english